stanford-oval/wikipedia huggingface dataset:
אזהרת שוליים
תוכן > מנועי שנאה והקצנה

קיימים בחברות ארבעה מרכיבים שמזינים זה את זה ומהווים מנועי שנאה והקצנה:
תהליכים קבוצתיים של העדפת קבוצת הפנים. במקרים רבים העדפה זו מלווה בעוינות כלפי קבוצת החוץ ובהנמכתה. הדבר מאפשר לחברי הקבוצה תפיסה עצמית חיובית.
הטיות קוגניטיביות מקדמות שנאה: הטיות כמו שנאת ההפסד, ריאליזם נאיבי, הטיית ההומוגניות של קבוצת החוץ, טעות הייחוס הבסיסית, הטיית תת-הסיווג, הטיית האישוש, והפחתה תגובתית. הטיות אלה מובילות לפירוש מצבים באופן מכליל, קשה וקיצוני.
איום, פחד ותחרות: שנאה ועוינות יופיעו כמעט תמיד על בסיס של תחרות, איום או פגיעות הדדיות בין קבוצות. ככל שהתפיסה הסובייקטיבית של רמת האיום עולה, כך גדל הרצון לפגוע בחברי הקבוצה האחרת. התשתית של תחושות האיום והפחד היא קיומן של תחרות ואיום במציאות; תפיסות מוגזמות שלהן; וצורך בסיסי בוודאות, הגנה ושייכות אשר מסופק על ידי קבוצת השייכות.
קונפליקט כפלטפורמה מגבירת שנאה: בחברות שחיות בסכסוך אלים ומתמשך מתפתחת חשיבה דיכוטומית ובינארית שיוצרת קרקע פורייה להקצנה ולשנאה בין קבוצתית. כדי לפתח שגרת חיים נורמלית במציאות של סכסוך מתמשך, מתפתחת אמונה מוחלטת בצדקת הדרך, וחלוקה נוקשה לטובים מול רעים. תפיסה נלמדת זו מופנית גם כלפי פנים, ובאה לידי ביטוי בעוינות ושנאה בין קבוצתית. תפיסות והתנהגויות שנלמדות בהקשר לסכסוך, כמו דפוסים אלימים, דה לגיטימציה ודה הומניזציה של האחר, מפעפעות ומופיעות גם בין קבוצות בתוך חברה.
תוכן > דרכי תיקון

הספר מציע מספר דרכי תיקון למגמה המתוארת:
האמונה באפשרות של קבוצות חברתיות להשתנות ולהתפתח מהווה את בסיס האפשרות להפחתת השנאה. מסרים המדגישים זיהוי אפשרות לשינוי חיובי נמצאו על פי מחקרים רבים כמפחיתים את רמות השנאה הבין קבוצתית. התקווה שיסודה באמונה באפשרות לשינוי ממתנת שנאה והקצנה.
שינוי הרמזים על פיהם הציבור לומד מה הנורמות המקובלות יכול לשנות את ההתנהגות לסובלנית ומכילה יותר.
מחקרים שניתחו תהליכי התמתנות שהתרחשו חברות, הראו שהם התרחשו כשהתקיים שילוב של שינוי חברתי-פוליטי משמעותי, שינוי נורמטיבי רחב, והתערבויות ברמת היחיד והקבוצה.
הכרה ציבורית בתהליכי ההקצנה והשנאה המתרחשים בישראל, תוך שימור וחיזוק התפיסה העצמית החיובית.
זיהוי דמויות בעלות פוטנציאל השפעה, ויצירת תשתיות וכלים שיסייעו להם להרחיב את השפעתם.
דגש על פיתוח סובלנות בין קבוצות תוך קבלת השוני ביניהן ומבלי לטשטש את זהותן. מתן לגיטימציה לשוני ולהזדהות הקבוצתית.
הצבת קו אדום במקרים בהם ההזדהות הקבוצתית משולבת באלימות, גזענות ואפליה כלפי קבוצות אחרות. אמירה ברורה וחדה וסנקציות מיידיות לכל אקט של שנאה ושל חוסר סובלנות.
מן הביקורת

העיתונאי עמרי הרצוג מציין כי מטרתו השאפתנית של הספר היא כפולה - לנתח את השנאה האקטואלית ולהבין את המנגנונים הפסיכולוגיים שמפעילים אותה, וכן להציע לה פתרון. הרצוג טוען כי העוצמה הרעיונית של הספר נובעת מכך שהמחבר "חוצה את קו הגבול שבין חוקר אקדמי לאינטלקטואל ציבורי; תפישת העולם שלו אינה נשענת רק על ממצאים ומודלים סטריליים, אלא גם על ניסיון מקצועי ועל קריאה סובייקטיבית של המציאות, שאותה הוא מביע באופן חי, נועז ומלא תשוקה". הרצוג מוסיף ומציין כי באופן מפתיע, הספר מצביע דווקא על ארגונים שוחרי טוב, שחורתים על דגלם אחדות, פיוס ושיקום האמון החברתי, כגון שחרית, פנימה, מעוז או הרבעון הרביעי, ומראה כי באופן פרדוקסלי, תוצאות הפעילות של הארגונים הללו ואחרים הן "לא פחות מהרסניות", ו"גורמות יותר נזק מתועלת" למי שמבקש לקדם נורמות דמוקרטיות של סובלנות ושוויון. "אפופים בכוונות טובות, הם מאפשרים את ההקצנה בחברה הישראלית ואפילו משרתים אותה. במקום להשיב מלחמה שערה, ארגונים ליברליים, והפילנתרופיה שתומכת בהם, עסוקים בפיוס ובזיהוי הטוב המשותף. במקום להילחם על ערכים של סובלנות ושוויון, הם מנסים ליצור הסכמות עם המחנה שתומך בהיררכיה בין קבוצות או בעליונות יהודית. ניסיון החיבוק הפייסני הזה אינו משנה דבר. הוא שומר על הסטטוס קוו. הוא מספק לגיטימציה להשתקת קולות מיעוטים, שבמסגרת מחבקת ונעימה של צו פיוס אינם יכולים לאתגר את נורמות האפליה והשנאה". הרצוג מוסיף ומציין כי העמדה הזאת מובעת באופן שוקק, בהיר וכריזמטי. "הספר עשיר בממצאים ובהמשגות מתחומי הפסיכולוגיה החברתית, שאינה נוטה בדרך כלל להניב מחשבה אינטלקטואלית ביקורתית מסעירה. מודלים שאובחנו במעבדה ומתעדים אופני תפישה ורגש אנושיים זקוקים כאמור להקשר תרבותי, היסטורי או גיאו־פוליטי כדי ליצור פרשנות אקטואלית שמניעה לפעולה. הלפרין אינו נרתע מחציית הגבולות הזאת".
הערות שוליים

↑  המגדלור, אזהרת שוליים / עירן הלפרין - המגדלור ספרים, באתר www.hamigdalor.co.il
1 2   עמרי הרצוג, "אזהרת שוליים": המלחמה הכושלת של הממלכתיות, באתר הארץ, 12 במאי 2024
↑  זה_באוויר (2024-09-18), השנאה אוכלת את ישראל מבפנים! פרק 1/4 של עידן ההכרעות עם פרופסור עירן הלפרין, נבדק ב-2025-02-01
↑  איפה יש יותר שנאה - בימין או בשמאל ? פרק 2/4 בעידן ההכרעות סדרה קצרה של פרופסור עירן הלפרין
↑  שנאה ופירוק חברתי – הספר "אזהרת שוליים" – בחברת האדם
↑  זוהר אלון, הספר 'אזהרת שוליים׳ מנתח את פוליטיקת השנאה ומציע דרכים כדי להתמודד עמה, באתר זו הדרך, ‏2024-06-07
↑  איך נתנו לשנאה ולקיצוניים לפרק אותנו ואיך נבנה חזרה? | פרופ' עירן הלפרין בכנס "זמן הכרעות"
↑  Kinneret Zmora books (2024-04-03), אזהרת שוליים / עירן הלפרין - פרופסור עירן הלפרין בסוכן תרבות עם קובי מידן 29.3.2024, נבדק ב-2025-02-01
↑  ״איך נתנו לקיצוניים לפרק אותנו ואיך נבנה ביחד?״ - מיכל ביניש ופרופ׳ עירן הלפרין
↑  החינוך לערכים הוא לא פריווילגיה, הוא הכרח! פרק 3/4 בסדרה ״עידן ההכרעות״ עם פרופסור עירן הלפרין
↑  פרופ' עירן הלפרין: חייבים למצוא חלופה לממלכתיות המזוייפת
↑  פרק 28 - פרופ׳ עירן הלפרין על הקיטוב הפוליטי
↑  קלצ'קין | פרק 20: המבנה החברתי של שנאה. אורח: פרופ' עירן הלפרין, באתר רלוונט
↑  הדרך לפיתרון היא לא חיבוקים, אלא גבולות! פרק 4/4 בסדרה ״עידן ההכרעות״ עם פרופסור עירן הלפרין
הפרעת התפרצות לסירוגין

הפרעת התפרצות לסירוגין (Intermittent explosive disorder) כוללת אפיזודות חוזרות של התפרצויות כעס או התנהגות אימפולסיבית ותוקפנית, אשר אינן הולמות את הסיטואציה שעוררה אותן. תוקפנות אימפולסיבית, הידועה גם כתוקפנות תגובתית, אינה מתוכננת מראש והיא מאופיינת כתגובה חסרת פרופורציה לפרובוקציה או איום, אמיתי או מדומה. במדריך הפסיכיאטרי האמריקני DSM, היא מסווגת כהפרעת שליטה בדחפים, וב-ICD כהפרעה של הרגלים ודחפים (F63.8). התפרצויות הזעם בהפרעה זו מתבטאים בהתפרצות מהירה, לרוב ללא סממנים מקדימים או עם מעט מאוד סממנים מקדימים. יש אנשים שדיווחו על שינויים אפקטיביים לפני ההתפרצות כגון דחק, שינויים במצב רוח, הזעה, ולחצים בחזה.
התפרצויות הזעם אינן יכולות להיות מוסברות טוב יותר באמצעות הפרעות אחרות, למשל, הפרעת אישיות אנטיסוציאלית או הפרעת אישיות גבולית. ההפרעה עצמה אינה מאופיינת בקלות ולעיתים קרובות נלווית להפרעות מצב רוח אחרות, במיוחד הפרעה דו-קוטבית.
אבחנה

על פי ה-DSM-5 ההפרעה מאובחנת לפי הקריטריונים הבאים.
A. התפרצויות עם דפוס התנהגותי חוזר ונשנה, אשר מייצגים כשל ביכולת לשלוט בדחפים תוקפניים, אשר מתבטאים באחת מבין שתי הצורות:
אלימות מילולית (התפרצויות זעם, נזיפות, ויכוחים או ריבים), או תוקפנות פיזית כלפי רכוש, חיות, או אנשים אחרים, אשר מתרחש לפחות פעמיים בשבוע למשך תקופה של שלושה חודשים.
שלוש התפרצויות זעם אשר כוללות בתוכן, הרס או פגיעה ברכוש, או פגיעה פיזית אשר כוללת בתוכה פציעה פיזית ממשית כנגד בעלי חיים או אנשים אחרים, אשר מתרחשות בתוך תקופת זמן של 12 חודשים.
B. עוצמת התפרצות הכעס הבאה לידי ביטוי במהלך ההתפרצות, אינה מותאמת לסיטואציה או למאפייני הלחץ הסביבתיים.
C. התפרצויות הזעם החוזרות ונשנות אינן מתוכננות מראש (הן אימפולסיביות ומבוססות כעס).
D. התפרצויות חוזרות גורמות למצוקה סובייקטיבית או לליקוי בתפקוד התעסוקתי, בקשרים בין-אישיים, כמו כן עלולות לייצר קשיים כלכלים או השלכות חוקיות (כגון הסתבכות עם החוק, פתיחת תיקים פלילים וכן הלאה).
E. הגיל הכרונולוגי הוא לפחות גיל 6 ( או שלב התפתחותי זהה לגיל 6).
F. התפרצויות הזעם החוזרות אינן יכולות להיות מוסברות טוב יותר באמצעות הפרעות אחרות או נוספות (לדוגמה, דיכאון קליני, הפרעה דו-קוטבית, הפרעה בוויסות מצבי רוח, התקף פסיכוטי, הפרעת אישיות אנטיסוציאלית, הפרעת אישיות גבולית) ואינן משויכות למצב רפואי (פגיעת ראש, אלצהיימר) או להשפעות של חומרים על הגוף (שימוש בסמים, טיפול תרופתי). לילדים מגיל 6–18 התנהגות תוקפנית אשר מופיעה כחלק מהפרעת הסתגלות אינה יכולה להיכלל באבחנה של הפרעה זו.
האבחנה יכולה להתקבל בנוסף לאבחנה של הפרעת קשב, ריכוז והיפראקטיביות, הפרעת התנהגות, הפרעת התנגדות, רצף האוטיזם, או הפרעת אישיות אנטיסוציאלית, כאשר התפרצויות הזעם הן בנוסף להתפרצויות הקבועות אשר מאובחנות בהפרעות האחרות לפי השכיחות שלהן, ודורשות התערבות קלינית נוספת.
שכיחות

מעריכים כי שכיחות ההפרעה נעה בין 4% ל-6%, וכי היא מופיעה אצל גברים יותר מאשר אצל נשים. נכון לשנת 2003, ההערכה היא כי ההפרעה משפיעה על 16 מיליון בני אדם בארצות הברית במהלך חייהם.
טיפול

לרוב, אדם הסובל מהפרעת התפרצות לסירוגין אינו יכול למנוע את ההתפרצויות ללא טיפול מקצועי, ועליו לפנות לאיש מקצוע. הטיפול בהפרעה כולל תרופות ופסיכותרפיה לסיוע בשליטה על הדחפים האגרסיביים. הטיפול המומלץ הוא טיפול קוגניטיבי התנהגותי. לעיתים נעשה גם שימוש בתרופות פסיכיאטריות.
הערות שוליים

↑  S. L. McElroy, Recognition and treatment of DSM-IV intermittent explosive disorder, The Journal of Clinical Psychiatry 60 Suppl 15, 1999, עמ' 12–16
↑  Susan L. McElroy, Cesar A. Soutullo, DeAnna A. Beckman, Purcell Taylor, DSM-IV Intermittent Explosive Disorder: A Report of 27 Cases, The Journal of Clinical Psychiatry 59, 1998-04-15, עמ' 203–210 doi: 10.4088/JCP.v59n0411
↑  Intermittent Explosive Disorder Affects up to 16 Million Americans, National Institutes of Health (NIH), ‏2015-12-10 (באנגלית)
דני בולר

| --- | --- |
אין תמונה חופשית
 לידה:  1 בינואר 1988 (בן 37) ישראל
 מידע אישי
 שם:  דני בולר
 מקום מגורים:  תל אביב, ישראל
 מידע טיקטוק
 תקופת הפעילות:  2020–הווה (כ־5 שנים)
 ז'אנר:  מדע פופולרי, ידע כללי
 רשומים:  295,900 (נכון ל־פברואר 2025)
 מדיות נוספות:  יוטיוב, אינסטגרם, טוויטר
 https://askdani.co.il/
דני בולר (ידוע בתור Ask Dani; בתעתיק לעברית: אַסק דני, בתרגום לעברית: שאלו את דני,  נולד ב-1 בינואר 1988) הוא משפיען ופעיל הסברה ישראלית. ערוץ הטיקטוק שלו הוא הערוץ החינוכי בעל מספר העוקבים מהגבוהים בישראל.
ביוגרפיה

בולר נולד וגדל בכפר סבא, שירת בחיל האוויר כקצין ביחידת נ"מ. לאחר 4.5 שנות שירות צבאי החל לימודי תואר ראשון במדעי המחשב וכלכלה באוניברסיטת תל אביב ובשנת 2017 החל לעבוד בתור מפתח Full Stack בחברת ההזנק "נטורל אינטליג'נס".
בשנת 2018 בולר סיים בהצלחה לימודים לקראת תעודת הוראה והחל ללמד מתמטיקה ולאחר מכן, גם לימודי חשיבה יצירתית בגימנסיה הרצליה בתל אביב. תחילה היה זה במקביל לעבודתו בסטארטאפ, ובהמשך, פרש מהחברה לטובת עיסוק בהוראה במשרה מלאה. הוא הפסיק ללמד בשל השכר הלא מתגמל לטענתו.
עם התפרצות מגפת הקורונה בישראל ב-2020, ולאחר שהחל לערוך מצגות לתלמידיו במתמטיקה, החליט בולר להעלות כמה מהמצגות לרשת החברתית טיקטוק, לאחר מכן החל גם לפרסם בה סרטונים שלו שבמהרה צברו תאוצה ועם הזמן החל בולר לפרסם בערוץ תכנים בשלל נושאים כגון אבולוציה, דת ומדע, גאולוגיה, פוליטיקה ישראלית ועוד. נכון לנובמבר 2022 מונה ערוץ הטיקטוק של בולר המוכר כ"אסק דני" (Ask Dani) כ-170 אלף עוקבים ומעל לכ-7.5 מיליון לייקים והוא מהערוצים הישראלים המובילים בפלטפורמה.
בולר החל לפרסם דרך קבע כחמישה סרטונים מדי שבוע, ולגבי מטרתו ביצירת התוכן התבטא בריאיון:
בהתחלה זה היה באמת בשביל ללמד מתמטיקה... עכשיו המטרה שלי היא להצית קצת ניצוץ של סקרנות אצל בני הנוער.
ביולי 2022 פרסם סרטון בו הוא מודיע על השקת אתר אינטרנט, בו יעלו כל התכנים מסודרים על פי קטגוריות. ב-7 באוגוסט 2022 הכריז על שיתוף פעולה עם עמוד הטיקטוק "מסע בחלל" במסגרתו פורסמו סרטונים משותפים עם יוצרי הערוץ בנושאי אסטרונומיה שפורסמו בעמודי הטיקטוק.
ביוגרפיה > 2023

לאחר תקופה במהלכה צבר פופולריות בטיקטוק, החל בולר לפרסם סרטונים ממומנים על ידי חברות מסחריות, בנוסף לסרטונים השגרתיים שלו. הוא הצהיר כי הסרטונים הממומנים משמשים כיום בתור הכנסתו העיקרית. במרץ 2023 צבר הערוץ של דני 200 אלף עוקבים, וב-18 ביוני 2023 השתתף בפרק 19 בעונה 7 של שעשועון הטלוויזיה "המרדף" בכאן 11.
ביולי 2023, בולר החל לפרסם, יחד עם מגזין "ליברל", סדרת סרטונים בשם "על מה אנחנו מדברים", בהם הוא מסביר את משמעותם של מושגים נפוצים במדע המדינה.
עם פרוץ מלחמת חרבות ברזל החל לעלות סרטוני הסברה המציגים את עמדת מדינת ישראל בקונפליקט, והשתתף בסרטונים של פיקוד העורף בהם הוא מציג הנחיות לאזרחים במצבי חירום.
בנובמבר 2023 היו לבולר מעל 250 אלף עוקבים בטיקטוק והוא דורג במקום 19 ברשימת "הטיקטוקרים הישראלים האהובים לשנת 2023" על ידי מאקו.
חיים אישיים

בולר נשוי ליעלה ואב לבן ולבת. מתגורר בתל אביב.
דעותיו > פוליטיקה

בולר דוגל במדיניות שוק חופשי, הפחתת הרגולציה והמגזר הציבורי וצמצום ההתערבות הממשלתית. כמו כן, הוא דוגל בשקיפות, הפרדת הדת מהמדינה וצמצום הכוח של ועדי העובדים. החל מספטמבר 2022, לקראת הבחירות לכנסת העשרים וחמש, פרסם בולר סדרת סרטונים בהם הוא סוקר את המצעים של המפלגות השונות. בבחירות אלו בולר הצהיר כי הוא עצמו בחר במפלגת חופש כלכלי בראשות אביר קארה.
דעותיו > הסתדרות המורים

בולר מתנגד למהלכי ארגון הסתדרות המורים, ומרבה לבקר את התנהלותה של יפה בן דוד, מנכ"לית ההסתדרות, יצא נגד שביתת המורים בקיץ 2022 ונגד מודל שכר המורים בישראל, בין אם זה בוועדת החינוך בכנסת ישראל ובין אם בראיונות לכלי התקשורת.
דעותיו > הרבנות הראשית

בולר הביע את התנגדותו למונופול הרבנות הראשית לישראל והתחתן בחתונה יהודית ללא רב מטעם הרבנות.
התייחסות אליו בתקשורת

בנובמבר 2022 הוציאו "שרוטונים" סרטון פרודיה המציג את דמותו המצוירת של דני מסבירה בדיחות של משחקי מילים גסות.
באוגוסט 2023 נערך חיקוי שלו בתוכנית "טייכר וזרחוביץ'".
הערות שוליים

1 2 3  Dani Buller מספר על עצמו, באתר TikTok, ‏2021
↑  תורת המשחקים – משש בש ועד פוקר, מטניס ועד מונופול – ניצוצות
↑  שירי דובר, ‏"אף אחד לא הולך להיות מורה בשביל הכסף", באתר גלובס, 3 ביוני 2019
↑  מירב דוסטר, ‏ללמוד אצל כוכב טיקטוק: המורה למתמטיקה שהפך ויראלי, באתר ‏מאקו‏, 10 ביוני 2022
↑  דודי פטימר, ‏שיעור בטיקטוק: התופעה החדשה והמפתיעה של מורי ישראל, באתר מעריב אונליין, 15 בפברואר 2022
1 2 3   "קיבלתי 35,000 שקל על סרטון של דקה״ | חיות כיס, סרטון בערוץ "כאן | דיגיטל - תאגיד השידור הישראלי", באתר יוטיוב (אורך: 11:11)
↑   הנדסת תודעה, חשיבה ביקורתית וחדשנות בחינוך עם אסק דני, סרטון בערוץ "שחר כהן", באתר יוטיוב (אורך: 47:45)
1 2  דני בולר, באתר טיקטוק
↑  דני בולר – יוצר תוכן, חובב ידע.
↑  אסק דני, ספיישל מסע בחלל!, באתר טיקטוק, ‏7 באוגוסט 2022
↑  דני בולר, מאתיים אלף עוקבים!, באתר טיקטוק, ‏5 במרץ 2023
↑   המרדף עונה 7 | פרק 19, סרטון בערוץ "כאן 11 - תאגיד השידור הישראלי", באתר יוטיוב (אורך: 52:29)
↑  ליברל (מגזין), כן שמעת נכון! יש לנו סדרה חדשה #על_מה_אנחנו_מדברים, באתר טיקטוק, ‏26 ביולי 2023
1 2  דנה גוטרזון, ‏דני בולר התגייס להסברה: "צברתי עד עכשיו 40–50 אלף עוקבים חדשים מחו"ל", באתר ‏מאקו‏, 23 בנובמבר 2023
↑   תמיד תהיתם מה הופך את חדר המדרגות למרחב מוגן? לדני בולר התשובות, סרטון בערוץ "פיקוד העורף - הערוץ הרשמי", באתר יוטיוב (אורך: 00:56)
↑   10 דקות ולא פחות, סרטון בערוץ "פיקוד העורף - הערוץ הרשמי", באתר יוטיוב (אורך: 00:57)
↑   למה שכיבה על הקרקע בעת התרעה מצילה חיים?, סרטון בערוץ "פיקוד העורף - הערוץ הרשמי", באתר יוטיוב (אורך: 00:54)
↑  אלו 20 הטיקטוקרים הכי אהובים בישראל לשנת 2023, באתר מאקו (באנגלית)
↑  דני בולר, מפלגת חופש כלכלי, באתר טיקטוק, ‏23 בנובמבר 2022
↑  דני בולר, אז למי הצבעתי?, באתר טיקטוק, ‏1 בנובמבר 2022
↑  העולם הבוקר, "זאת לא הדרך": המורים שיוצאים נגד השביתה במערכת החינוך, באתר חדשות 13, 23 ביוני 2022
↑  עומר ירדני, איומי השביתה במערכת החינוך: ריאיון עם דני בולר על שכר המורים בישראל, באתר חדשות 13, 29 במאי 2022
↑    בתאל קולמן, ‏"יפה בן-דויד לא מייצגת אותנו": המורים שמתנגדים לשביתות ההסתדרות, בעיתון מקור ראשון, 30 ביוני 2022
↑   דני בולר, "מורים מובילים שינוי" - 31.05.22, סרטון בערוץ "מורים מובילים שינוי", באתר יוטיוב (אורך: 02:56)
↑  מירב דוסטר, ‏ללמוד אצל כוכב טיקטוק: המורה למתמטיקה שהפך ויראלי, באתר ‏מאקו‏, 10 ביוני 2022
↑  דרור גלוברמן, ‏האמת העירומה, באתר ‏מאקו‏, 26 במאי 2022
↑   עוד יום, באתר כאן – תאגיד השידור הישראלי
↑   טל לוריא ודני בולר - הסכם השכר החדש הוא הזדמנות היסטורית שאסור להחמיץ, סרטון בערוץ "על המשמעות podcast", באתר יוטיוב (אורך: 37:06)
↑  דני בולר, ספיישל חתונה, באתר טיקטוק, ‏9 בספטמבר 2022
↑  שרוטונים, ההיסטוריה של הערומכו, באתר יוטיוב, ‏15 בנובמבר 2022
↑  SummaryTime, 102fm.co.il
↑   טייכר וזרחוביץ׳ - רדיו תל אביב - שני מהטיקטוק, יום ראשון, 20/8/23, סרטון בערוץ "Asi T", באתר יוטיוב (אורך: 03:14)
אבן א-רוואנדי

| --- | --- |
 לידה:  827 כאשאן, איראן 
 פטירה:  911 (בגיל 84 בערך) בגדאד, בית עבאס 
 השקפה דתית:  אסלאם, מועתזילה, אסלאם שיעי 
 זרם:  אתאיסט, א-דהריה 
 תחומי עניין:  פילוסופיה 
 עיסוק:  היסטוריון, פילוסוף, סופר 
 מדינה:  בית עבאס 
 
אבן א-רוואנדי (בערבית: ابن الراوندي, תעתיק מדויק: אבן אלראונדי) או בשמו המלא אבו אל-חסן אחמד בן יחיא א-רוואנדי (820–911), פילוסוף פרסי ממוצא יהודי. תפיסותיו התאולוגיות, בייחוד ראייתו בנוגע לאלוהים, הפכו אותו לאחד מהאנשים השנויים ביותר במחלוקת בתולדות האסלאם.
תחילה היה מועתזילי אך לאחר מכן הפך להוגה חופשי, והתנגד לאסלאם ולדתות ההתגלותיות. אף אחד מכתביו לא השתמר, אך בכל זאת ידועות לנו דעותיו דרך הספרים שענו לביקורתו לאורך השנים.
קורות חיים

אבן א-רוואנדי נולד למשפחה פרסית מסורתית בכפר רוואנד, לאביו יחיא, יהודי שהתאסלם. בגיל צעיר עבר לעיר ריי, בה רכש השכלה דתית. באותה תקופה חיבר ספרים דתיים רבים שהעידו על בקיאותו בתאולוגיה (כלאם) ובשריעה המוסלמית המסורתית. עם הגירתו לעיר בגדאד באמצע המאה התשיעית, חל שינוי משמעותי בתפיסותיו הדתיות כאשר הצטרף לזרם התאולוגי המועתזילה. באותה תקופה הצליח אבן א-רוואנדי לבסס את מעמדו החברתי הן בעיר בגדאד והן בקרב זרם המועתזילה, עד שנחשב לאחד מחכמי ההלכה הבולטים במדינה העבאסית. אולם, עקב תמיכתו בשיעה נרדף קשות הן על ידי השלטון הסוני והן על ידי המועתזילה (באותה תקופה המועתזילה העדיפו לא להתעמת עם הסונים). כדי להתרחק מרודפיו, שראו את תפיסותיו הפילוסופיות כמנוגדות לאסלאם, נאלץ אבן א-רוואנדי לנדוד ממקום למקום.
יחסו לדת

בתחילת דרכו ניסה אבן א-רוואנדי לאמץ את תפיסת הרציונליזם בפילוסופיה היוונית כדי לתמוך בטענותיו הדתיות. על פי השקפתו, על ההיגיון להיות מקור האמונה באסלאם, וההיגיון גם צריך להיות הגורם המעצב העיקרי של הדת. אולם, התעמקותו הרחבה בחקר הרציונל הביאה אותו למסקנה כי הדת אינה יכולה להתקיים בלי ההיגיון האנושי, אך, במקביל, יכול ההיגיון להתקיים בלי הדת. בכך הגיע אבן א-רוואנדי לאמונתו העיקרית שההיגיון חשוב יותר מן הדת. בראייתו, ניתן לקבל את הדת אם היא תואמת את ההיגיון, אולם יש לדחות אותה לחלוטין אם היא מנוגדת להיגיון האנושי. אבן א-רוואנדי דחה גם את הטענה הדתית לפיה הטבע מעיד על קיומו של אלוהים. בהתאם לדעתו, הטבע היה קיים עוד לפני האלוהים, ואלוהים הוא תוצר של הטבע עצמו, ובכך האלוהים הוא מוצר חומרי שמזהה אותו עם הטבע עצמו אולם איננו היוצר שלו. אבן א-רוואנדי ראה באלוהים את מקור ההשראה לדת, אך לא את המקור הישיר ליצירת הדתות, שהושפעו יותר, על פי השקפתו, מתפיסתן המוטעית באשר ליצירת היקום. לטענת אבן א-רוואנדי, תפיסה מוטעית זו בנוגע ליצירת היקום אינה נובעת מהתערבות מצד אלוהים, משום שהאל הוא גורם המשקיף מן הצד, שאין ביכולתו להשפיע על מאורעות הטבע שהוא חלק ממנו.
דמותו בקרב המוסלמים

אבן אל-רוואנדי נתפס בקרב מרבית חכמי ההלכה המוסלמית בימי הביניים כאחד האנשים שפעלו נגד מקורה האלוהי של הדת. עוד בתקופתו היה ניסיון מצד חכמי ההלכה לאסור על פרסום ספריו הפילוסופיים, שנתפסו כאיום משמעותי לדת האסלאם. דעותיו העיקריות השתמרו בזכות שני גורמים: האחד - זרמים שיעיים אשר שמרו על ספריו, בשל הזדהותם עם תפיסותיו הפוליטיות, שעל פי השקפתם תמכו באידאולוגיה הפוליטית של אותם זרמים. הגורם השני היו חכמי ההלכה הסונים והמועתזילים, שכתבו ספרים שנועדו לדחות את טענותיו של אבן א-רוואנדי, ולבסס את התפיסה המסורתית באסלאם. בספרים אלה נהגו חכמי ההלכה להעתיק את דעותיו ולאחר מכן ניסו לדחות אותן. בצורה זאת, באופן אירוני, השתמרו מרבית דעותיו של אבן אל-רוואנדי.
בעת החדשה ניסו הוגי דעות חילונים שראו בספריו מקור השראה, לפרסם את מרבית דעותיו הפילוסופיות במטרה להדגיש את הפן החילוני באסלאם. במקביל ניסו חכמי הדת השמרנים להשוות הוגים אתאיסטים עם אבן א-רוואנדי כדי להפחית את הלגיטימציה של הספרים שהתפרסמו.
לקריאה נוספת

עבד אלרחים אלח'יאט (מת 912), אלאנתצאר ואלרד עלא אבן אלראונדי אלמלחד, ביירות: מכתבת אלת'קאפה אלדיניה, 1988
עבד אלאמיר אלאעסם, תאריח' אבן אלרוינדי: נצוץ וות'אאק מן אלמצאדר אלערביה ח'לאל אלף עאם, בירות: דאר אלאפאק אלג'דידה, 1975
אבן א-רוואנדי מנקודת מבטם של מוסלמים חילונים
אבן א-רוואנדי בשיח האסלאמי המודרני (אורכב 02.03.2007 בארכיון Wayback Machine)
הערות שוליים

↑  Mehmet Karabela, The Oxford Encyclopedia of Philosophy, Science, and Technology in Islam, edited by Ibrahim Kalin, vol. 1, New York: Oxford University Press, 2014., Oxford University Press
| --- | --- |
בקרת זהויות :  NLI: 987007305293005171  GND: 102413304  ISNI: 0000 0000 7006 4975  LCCN: n99833056  NTA: 091397510  SUDOC: 061625531  TDVİA: ibnur-ravendi  VIAF: 79259027   WorldCat (עם VIAF): 79259027
Atari Lynx

| --- | --- |


 יצרן:  Epyx Atari Corporation
 דור:  דור רביעי
 יצא לראשונה:  1 בספטמבר 1989
 הפסקת הייצור:  1995
 מעבד:  WDC 65C02 
 יחידות שנמכרו:  2 מיליון
 מודל קודם:  Atari XEGS 
 מודל אחריו:  Atari Lynx II 
 
ה-Atari Lynx היא קונסולת משחקים ניידת מהדור הרביעי בעלת 16 סיביות, ששוחררה על ידי Atari Corporation בספטמבר 1989 בצפון אמריקה וב-1990 באירופה וביפן. זו הייתה קונסולת המשחקים הניידת הראשונה עם צג צבעוני. הלינקס היה מתקדם יותר מה-Game Boy של נינטנדו, שיצא חודשיים קודם לכן, תחרות נוספת התפתחה מול ה-Game Gear של סגה וב-TurboExpress של NEC, שיצאו בשנה שלאחר מכן. ר
המערכת פותחה ב-Epyx על ידי שני מעצבים לשעבר של המחשבים האישיים של Amiga. הפרויקט נקרא Handy Game או פשוט Handy. בשנת 1991, אטארי הוציאה את ה הלינקס 2, שהיה דכם קטן יותר. בסך הכל פורסמו 73 משחקים עבור הליקס לפני שייצורו הופסק ב-1995.
היסטוריה

מערכת הלינקס פותחה במקור על ידי Epyx תחת פרויקט בשם Handy Game. בשנת 1986, שני מעצבי אמיגה לשעבר,אר ג'י מייקל ודייב נידל, התבקשו על ידי מנהל לשעבר באמיגה, דייב מורס, לעצב מערכת משחקים ניידת. מורס שכנע את מייקל ונידל והם נשכרו על ידי Epyx להיות חלק מצוות העיצוב.
תכנון ועיצוב הקונסולה החלו ב-1986 והסתיימו ב-1987. Epyx הציגה לראשונה את מערכת ה-Handy בתערוכת החורף של מוצרי אלקטרוניקה (CES) בינואר 1989. בגלל התמודדות עם קשיים כלכליים, Epyx חיפשה שותפים. נינטנדו, סגה וחברות אחרות סירבו, אבל אטארי ואפיקס הסכימו בסופו של דבר שאטארי תטפל בייצור ובשיווק, ואפיקס תטפל בפיתוח תוכנה. Epyx הכריזה על פשיטת רגל עד סוף השנה, כך שאטארי החזיקה את הפרויקט כולו. אטארי נאלצה לרכוש את Amigas מהיריבה המושבעת שלה קומודור כדי לפתח את לינקס.
פרויקט ה-Handy תוכנן להריץ משחקים מפורמט המחסנית, ויש להעתיק את נתוני המשחק מ-ROM ל-RAM לפני שניתן יהיה להשתמש בו. לפיכך, פחות זיכרון RAM זמין אז והטעינה הראשונית של כל משחק איטית.
ההשקה של הקונסולה הייתה מוצלחת. אטארי דיווחה כי היא מכרה 90% מ-50,000 היחידות הראשונות שנשלחו בחודש ההשקה בארצות הברית בעיקר באזור בניו יורק. המכירות בארצות הברית בשנת 1990 היו כ-500,000 יחידות. בסוף 1991, דווח כי הערכות המכירות של אטארי היו כ-800,000, שלטענת אטארי היו בתחזיותיה הצפויות. המכירות עד 1995 מסתכמות בפחות מ-7 מיליון יחידות לשם השוואה הגיים גיר של סגה מכר עד אותה תקופה מספר דומה, והגיים בוי של נינטנדו מכר 16 מיליון יחידות.
היסטוריה > Lynx II

ביולי 1991 הציגה אטארי גרסה חדשה של ה-Lynx, שנקראת "Lynx II", עם קמפיין שיווקי חדש, אריזה חדשה, חומרה משופרת מעט, חיי סוללה טובים יותר ומראה מלוטש יותר. יש לו אחיזות יד מגומי ומסך צבעוני עם תאורה אחורית ברורה יותר עם אפשרות לחיסכון בחשמל (המכבה את התאורה האחורית). שקע האוזניות המונורלי של הלינקס המקורי הוחלף בשקע חוטי לסטריאו. ה-Lynx II היה זמין ללא כל אביזרים, ומחירו היה $99 (שווה ערך ל-$230 ב-2023).
היסטוריה > הפסקת השיווק

בשנת 1993, אטארי החלה להסיט את המיקוד שלה מהלינקס כדי להתכונן להשקת היגואר, כמה משחקים שוחררו במהלך אותה תקופה, כולל Battlezone 2000. התמיכה ב-לינקס הופסקה רשמית ב-1995.
לאחר שההשקות המתאימות של Sega Saturn וסוני פלייסטיישן גרמו לכישלון המסחרי של היגואר, אטארי הפסיקה את כל פיתוח המשחקים וייצור החומרה בתחילת 1996ומאוחר יותר תתמזג עם JTS, Inc. ב-30 ביולי של אותה שנה.
מאפיינים

לאטארי לינקס יש תצוגת LCD צבעונית עם תאורה אחורית, תצורת הבקרים ניתנת להחלפה ביד ימין ושמאל, ויכולת להתחבר עם קונסולות לינקס אחרות באמצעות כבל Comlynx. החיבור האפשרי המרבי הוא שמונה שחקנים.וכל קונסולה צריכה עותק של המשחק, וכבל אחד יכול לחבר שתי קונסולות. ניתן לחבר את הכבלים לשרשרת.
בלינקס ישנה פלטת צבעים של 4096, ומעבדי מתמטיקה וגרפיים משולבים (כולל יחידת מנוע ספרייט), התצוגה הגרפית הצבעונית שלו נחשבת למאפיין המרכזי בתחרות מול הגיים בוי המונוכרומטי של נינטנדו.
ביקורות

הלינקס זכה באופן כללי לביקורת טובות, סקירה משנת 1990 במגזין Dragon העניקה לקונסולה 5 מתוך 5 כוכבים. בביקורת נכתב כי:"זורק את ה-Game Boy לעידן הפרהיסטורי", ומשבח במיוחד את תכונת מרובה המשתתפים של כבל ComLynx ואת הסט החזק של משחקי ההשקה.
מורשת

מאז הפסקת הייצור, הלינקס, כמו היגואר, המשיך לקבל תמיכה מקהל המעריצים, שהמשיך לייצר משחקים ביתיים עבור הקונסולה.
בשנת 2008, זכתה אטארי בפרס אמי השנתי ה-59 לטכנולוגיה והנדסה על היותה חלוצה בפיתוח משחקי כף יד עם הלינקס.
בשנת 2022, האוסף Atari 50 שוחרר עם קומץ של כותרי Lynx פופולריים, המציין את הפעם הראשונה שתוכנת Lynx קלאסית תוצא מחדש באופן רשמי על ידי אטארי.